**Ministru kabineta noteikumu projekta “Grozījumi Ministru kabineta 2014.gada 23.decembra noteikumos Nr.801 “Noteikumi par informācijas sniegšanu valsts iestādēm un amatpersonām no valsts vienotās datorizētās zemesgrāmatas”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Zemesgrāmatu likuma 134.panta otro daļu, Ministru kabineta 2014.gada 23.decembra noteikumiem Nr.801 “Noteikumi par informācijas sniegšanu valsts iestādēm un amatpersonām no valsts vienotās datorizētās zemesgrāmatas” (turpmāk – MK noteikumi Nr.801), kas nosaka valsts iestāžu un amatpersonu sarakstu, kurām valsts vienotās datorizētās zemesgrāmatas turētājs dienesta vajadzībām sniedz informāciju no datorizēti uzturētā nostiprinājuma žurnāla, personas rādītāja un nekustamā īpašuma lietas (datorizētajā zemesgrāmatā glabātie dokumenti), ir konstatēts, ka MK noteikumos Nr.801 Militārajai policijai nav noteiktas tiesības saņemt informāciju no datorizēti uzturētā nostiprinājuma žurnāla un personu rādītāja un no nekustamā īpašuma lietas.  Pamatojoties uz Nacionālo bruņoto spēku likuma 3.panta piekto daļu un Kriminālprocesa likuma 386.panta 4.punktu, Militārā policija ir izmeklēšanas iestāde un operatīvās darbības subjekts, kuras uzdevumos ietilpst:   1. noziedzīgu nodarījumu, administratīvo pārkāpumu un citu likumpārkāpumu novēršana un pārtraukšana militārajās vienībās vai to dislokācijas vietās, apsargājamos objektos, apsargājamo personu uzturēšanās vietās un militāro pasākumu norises vietās, atbilstoši kompetencei likumpārkāpēju noskaidrošana un aizturēšana (Nacionālo bruņoto spēku likuma 6.1 panta otrās daļas 4.punkts); 2. izmeklēt noziedzīgus nodarījumus militārajā dienestā, kā arī noziedzīgus nodarījumus, kuri izdarīti militārajās vienībās vai to dislokācijas vietās vai kurus izdarījis Nacionālo bruņoto spēku personālsastāvs saistībā ar savu dienesta (amata) stāvokli vai dienesta pienākumu izpildi (Nacionālo bruņoto spēku likuma 6.1 panta otrās daļas 5.punkts, Kriminālprocesa likuma 387.panta ceturtā daļa); 3. atbilstoši kompetencei veikt to personu meklēšanu, piespiedu atvešanu vai aizturēšanu, kuras izvairās no izmeklēšanas (piedalīšanās procesuālajās darbībās), tiesas vai soda izpildes vai ir bezvēsts prombūtnē (Nacionālo bruņoto spēku likuma 6.1 panta otrās daļas 6.punkts, Operatīvās darbības likuma 2.panta pirmās daļas 3.punkts); 4. nodrošināt par noziedzīga nodarījuma izdarīšanu aizturēto personu pavadapsardzību (konvojēšanu) un apsardzi, ja noziedzīga nodarījuma pirmstiesas izmeklēšana ir Militārās policijas kompetencē un aizturētā persona izvesta no īslaicīgās aizturēšanas vietas, lai veiktu kriminālprocesuālās darbības (nacionālo bruņoto spēku likuma 6.1 panta otrās daļas 7.punkts); 5. aizsargāt personas pret noziedzīgiem apdraudējumiem (Operatīvās darbības likuma 2.panta pirmās daļas 1.punkts); 6. veikt noziedzīgu nodarījumu profilaksi, to novēršanu un atklāšanu, noziedzīgu nodarījumu izdarījušo personu un pierādījumu avotu noskaidrošanu (Operatīvās darbības likuma 2.panta pirmās daļas 2.punkts); 7. veikt noziedzīga nodarījuma rezultātā nodarītā kaitējuma atlīdzināšanas nodrošināšanu (Operatīvās darbības likuma 2.panta pirmās daļas 4.punkts).   Ņemot vērā norādīto, lai nodrošinātu likumību, Militārajai policijai ir būtiski elektroniski saņemt informāciju un dokumentus no nostiprinājuma žurnāla un personu rādītāja, nekustamā īpašuma lietas, jo tādā veidā Militārās policijas Izmeklēšanas dienests, kriminālprocesa vai operatīvās darbības ietvaros, tiks nodrošināts ar nepieciešamo informāciju par izmeklēšanas iestādes redzeslokā nonākušo fizisko vai juridisko personu piederošajiem nekustamajiem īpašumiem, to sastāvu, īpašuma tiesību nostiprināšanas Zemesgrāmatā tiesisko pamatojumu, dokumentiem (īpašuma tiesību pārejas dokumentiem). |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Militārā policija |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Militārā policija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

*Anotācijas II, III, V, IV un VI sadaļa – projekts šīs jomas neskar.*

Aizsardzības ministrs R.Bergmanis

Valsts sekretārs J.Garisons

28.11.2017. 10:13

555

S.Lepere, 67335243

[Santa.lepere@mod.gov.lv](mailto:Santa.lepere@mod.gov.lv)